Dragi učenici, dragi roditelji,

dana **7. rujna 2020. godine** počinje nova školska godina 2020./2021., a obzirom na preporuke Ministarstva znanosti i obrazovanja nastava će se odvijati na sljedeći način:

* 1., 2., 5. i 7. razredi – popodnevna smjena od 14 sati
* 3., 4., 6. i 8. razredi – jutarnja smjena od 8 sati

(**napomena**: učenici svaki tjedan mijenjaju smjene)

Napominjemo kako **učenici PRVIH RAZREDA** u ponedjeljak, dana 7. rujna 2020. godine, dolaze pred školu od 12:00 sati te će ondje ostati do 13:30 sati. Doček učenika te raspoređivanje po razredima će se realizirati ispred glavnog ulaza škole. Ljubazno molimo, zbog epidemioloških preporuka, da dijete dođe u pratnji **samo jednog roditelja**. Tijekom prvoga dana, učenici će biti raspoređeni u razrede te se kratko upoznati s učiteljicama. Od utorka, 8. rujna, učenici prvih razreda nastavu će imati od 14:00 sati.

Raspored prema kojem će se odvijati prvi tjedan od 7. do 11. rujna je sljedeći:

|  |  |  |  |
| --- | --- | --- | --- |
| RAZRED | SMJENA | ULAZ U ŠKOLU | POČETAK NASTAVE |
| 1. | Popodnevna | Bočni ulaz (bliže parkića) | 14:00  (prvi dan 12:00) |
| 2. | Popodnevna | Bočni ulaz (kod Centra igre) | 14:00 |
| 3. | Jutarnja | 3. a – bočni ulaz (bliže parkića)  3. b, 3.c – bočni ulaz (kod Centra igre) | 08:00 |
| 4. | Jutarnja | Bočni ulaz (bliže parkića) | 08:00 |
| 5. | Popodnevna | Glavni ulaz | 14:00 |
| 6. | Jutarnja | Stražnji ulaz preko puta Tehničke škole | 08:00 |
| 7. | Popodnevna | Stražnji ulaz preko puta Tehničke škole | 14:00 |
| 8. | Jutarnja | Glavni ulaz | 08:00 |

Roditelje ljubazno molimo da se ne zadržavaju ispred škole kada doprate dijete s ciljem izbjegavanja većeg broja ljudi na jednom mjestu. Isto molimo roditelje da upozore i učenike, odnosno, da po završetku nastave krenu svojim kućama bez zadržavanja pred školom.

Prvi dan će svi učenici u školi boraviti 3 školska sata te od učiteljica/razrednika dobiti detaljne informacije o odvijanju nastave tijekom školske godine 2020./2021. Roditeljima će predmetne upute učiteljice/razrednici prenijeti na roditeljskim sastancima koji će se održati u što kraćem vremenskom roku od početka školske godine.

Roditelje molimo da učenicima svako jutro izmjere temperaturu te istu zabilježe u informativku ili zadnju stranicu bilježnice. U slučaju povišene temperature ili respiratornih simptoma bolesti, potrebno je o navedenome informirati liječnika opće medicine, a učenika nipošto upućivati u školu. Međutim, učiteljicu/razrednika je potrebno u što kraćem vremenskom roku obavijestiti o zdravstvenim teškoćama koje je dijete razvilo.

Maske molimo da imaju svi učenici putnici. Tijekom nastave, obzirom da je osiguran dovoljan razmak klupa, učenici maske neće biti dužni nositi, ali u javnom prijevozu (tko istim dolazi u školu) su neophodne.

Javni prijevoz za učenike romske pripadnosti će biti organiziran na sljedeći način:

|  |  |
| --- | --- |
| Jutarnja smjena | Popodnevna smjena |
| 1. autobus – 7:25 iz Cap. poljana 2. autobus – 7:40 iz Crnca | 1. autobus – 13:25 iz Cap. poljana 2. autobus – 13:40 iz Crnca |

Prvi tjedan će učenici 3. i 4. razreda ići na autobus u 7:25, a učenici 6. i 8. razreda na autobus u 7:40. Isto tako će učenici 1. i 2. razreda ići na autobuse u 13:25, a učenici 5. i 7. razreda na autobus u 13:40. Izuzetak je da prvi dan (7. rujna), neće ići autobus za učenike 1. razreda te je potrebno da učenike dovede 1 roditelj u 12:00 sati pred školu.

Detaljnije informacije svi će učenici dobiti dana 7. rujna u školi tijekom 3 sata razrednika. Ljubazno molimo da učenici sa sobom ponesu samu bilježnicu/informativku u koju će pribilježiti sve potrebne informacije te olovku.

**SRETNA VAM I USPJEŠNA NOVA ŠKOLSKA GODINA, DRAGI NAŠI UČENICI ☺**